**ПЛАН**

**ЗА ДЕЙНОСТТА И РАЗВИТИЕТО НА НЧ „ВАСИЛ ЛЕВСКИ-1914”, С.УГЛЕДНО, ОБЩ.ОМУРТАГ ЗА 2023г.**

Днес работата на читалищата изисква отговорности отвъд тези за съхраняване на културните традиции. НЧ „Васил Левски-1914”, с.Угледно развива богата културно масова дейност сред трудещите се и младежта, което спомага както за съхраняване, създаване и разпространяване на културни ценности, така и за приобщаването ни към европейската култура.

ОСНОВНИ ЗАДАЧИ: Разгръщане на актуална, силно въздействаща културно-просветна работа, свързана с юбилейни годишнини, концерти, прегледи, конкурси.

ЦЕЛ: Основна цел на читалището е обогатяване на културния живот на жителите на селото. Чрез своята дейност то е призвано да събужда интереса и приобщава към общочовешките ценности, да съхранява и развива националните традиции и художествената самодейност.

ХУДОЖЕСТВЕНА САМОДЕЙНОСТ:

1. Мъжката фолклорна група и децата и децата от Школата по тамбура да продължават своята работа и да се привлекат повече младежи и деца.

2. Да се подобрят условията за работа и материалната база – стаята за репетиции и закупуване на музикални инструменти.

3. Мъжката фолклорна група и децата от Школата по тамбура да изнасят концерти, посветени на кръгли годишнини, общински, регионални и национални събори на художествената самодейност.

КУЛТУРНО-ПРОСВЕТНА ДЕЙНОСТ:

* Подреждане на кът, посветен на Христо Ботев.
* Празнуване на Бабин ден с жените от селото.
* Кът в библиотеката, посветен на живота и делото на Васил Левски.
* Рецитал с ученици, посветен на живота и делото на Васил Левски.
* Младежки увеселителни вечери с орк. „Мелодия”
* Честване на Деня на влюбените /Св.Валентин/
* Честване на Деня на самодееца – концерт на Мъжката фолклорна група и деца от Школата по тамбура.
* Изработване на мартеници с деца от селото.
* Посрещане на баба Марта – съвместно мероприятие с децата от ОУ „Д-р Петър Берон”, с.Плъстина
* Честване на международния ден на жената.
* Организиране и провеждане на поход в околностите на селото, по случай Първа пролет.
* Честване на 1 април – Деня на хумора и шегата – организиране на забавна вечер с разказване на шеги и вицове.
* Великденски празници с концертна програма от самодейните колективи.
* Празничен концерт, посветен на 24 май – Деня на българската просвета и култура.
* Колективно четене на детски книжки за Кирил и Методий с деца от начален етап на образование.
* Честване на 1 юни – Деня на детето – детско веселие на открито.
* Организиране и провеждане на спортни състезания.
* Организиране на Лятна читалня на открито с най-малките читатели на библиотеката.
* Подреждане на кътове за 6 септември и 22 септември.
* Честване на 1 ноември – Деня на народните будители, съвместно с децата от ОУ „Д-р Петър Берон”, с.Плъстина
* Колективно четене на детски книжки за Дядо Коледа с деца от начален етап на образование.
* Коледно-новогодишно увеселение.

РАБОТА ПО ПРОЕКТИ:

Разработване на проекти - кандидатстване пред Министерство на културата и др. институции.

МАТЕРИАЛНО-ТЕХНИЧЕСКА БАЗА:

При финансова възможност да се направи частичен ремонт на сградата на читалището и основен ремонт на покривната конструкция, както и да се реализира достъп до Интернет.

Изготвил: ………………

/Хюсеин Горелски, чит.секретар/

**ОТЧЕТ ЗА ДЕЙНОСТТА НА НЧ „ВАСИЛ ЛЕВСКИ-1914”,**

**С.УГЛЕДНО, ОБЩ.ОМУРТАГ ЗА 2022г.**

I. Брой жители на населеното място – 137

II. Брой регистрирани читалищни членове – 50

III. Дейности на читалището:

1. Библиотечно обслужване

1.1 библиотечен фонд – 960 тома

2. Любителско художествено творчество:

2.1 Мъжка фолклорна група

2.2 Школа по тамбура

IV. Културно-масова дейност по месеци:

М.ЯНУАРИ

1. Обходихме домове в селото със сурвакари

2. Празнувахме Бабин ден с жените от селото

3. Подредихме кът в библиотеката по случай 100 г. от рождението на Блага Димитрова , българска поетеса, писателка и общественичка.

М.ФЕВРУАРИ

1. Проведохме колективно четене на книгата „Синеокият учител” с деца

2. Подредихме кът в библиотеката, посветен на Васил Левски

3. Проведохме тържество по случай „Свети Валентин” и „Трифон зарезан” с много забавни игри, викторина и томбола. Участие взе и орк.”Мелодия”.

М.МАРТ

1. Посрещане на Баба Марта и Деня на самодееца – организиран и проведен празник с децата от ОУ „Д-р П.Берон”, с.Плъстина и закичване с мартеници.

2. По случай 3-март Националния празник на РБългария - кратка литературно-музикална програма с ученици и беседа, посветена на празника.

3. Чествахме 8-ми март – Международния ден на жената с жените от селото. Поднесохме им цветя и концертна програма от Мъжката фолклорна група, Школата по тамбура и индивидуални изпълнители.

М.АПРИЛ/MAЙ

1. Подредихме кът, посветен на 1 април – Деня на хумора и шегата

2. По случай 24 май-Деня на българската просвета и култура индивидуални изпълнители от Школата по тамбура взеха участие в тържеството на ОУ „Д-р Петър Берон”, с.Плъстина

М.ЮНИ

1. По случай 1 юни – Деня на детето проведохме рисуване на открито с деца на тема „Моят роден край”, след което експонирахме изложба.

М.ЮЛИ

1. Проведохме колективно четене на български народни приказки с най-малките читатели на библиотеката.

М.АВГУСТ

1. Проведохме състезания по тенис на маса.

М.СЕПТЕМВРИ

1. Индивидуални изпълнители от Школата по тамбура взеха участие в тържеството по случай откриване на учебната година в ОУ „Д-р Петър Берон”, с.Плъстина

М.НОЕМВРИ

1. По случай 1 ноември – Деня на народните будители подредихме кът с материали за празника в библиотеката.

М.ДЕКЕМВРИ

1. Проведохме работилница за сурвакници с деца от селото

2. Проведохме коледно-новогодишно тържество със забавна програма и томбола.

Изготвил: Хюсеин Горелски, чит.секретар